wickkiey/tamil-wikipedia-chunked huggingface dataset:
# வெப்பக்குடுவை

ஒரு சூடான திரவத்தை சூடாகவும் குளிரான திரவத்தை குளிராகவும் சிலமணி நேரத்திற்குப் பேணும் குடுவையே **வெப்பக்குடுவை** எனப்படும். இது வீடுகளிலும் அலுவலகங்களிலும் அதிகம் பயன்படுத்தப்படுகின்றது. இக்குடுவை 1892 இல் ஜேம்சு தீவார் என்பவரால் கண்டுபிடிக்கப்பட்டது. இதன் இரட்டை அடுக்குச் சுவரிடையில் வளி உறிஞ்சப்பட்டு வெற்றிடம் ஒன்று காணப்படும். இதனால் வெப்பக் கடத்தல் மற்றும் வெப்பச் சலனம் ஆகியவற்றின் மூலம் வெப்பம் குடுவைக்கு உள்ளேயோ அல்லது வெளியேயோ கடத்தப்படாமல், குடுவைக்கு உள்ளேயுள்ள பொருளின் வெப்பம் பாதுகாக்கப்படுகிறது.  
அன்றாட வாழ்வில் பானங்களை சூடாகவோ அல்லது குளிர்ச்சியாகவோ வைத்திருக்க பயன்படுகிறது. தொழிற்சாலை மற்றும் மருத்துவமனைகளில் வெப்பக்குடுவையின் பயன் அதிகம்.
# வெப்பக்குடுவை

## வரலாறு

1892 ஆம் ஆண்டு வெப்பக் குடுவையை வடிவமைத்து உருவாக்கியவர் **சேம்சு டீவார்** ஆவார். கடுங்குளிரியல் துறையில் ஆராய்ச்சிகள் செய்ய இக் குடுவைகள் மிகவும் பயன்படுகிறது. உருவாக்கியவரின் நினைவாக இக் குடுவைகள் *டீவார் குடுவை* என அழைக்கப்படுகிறது. டீவார் பலேடியம் என்ற தனிமத்தின் வெப்ப ஏற்புத் திறன் கண்டறியும் போது பலேடியத்தின் வெப்பநிலையை ஒரு குறிப்பிட்ட அளவில் வைக்க, ஒன்றினுள் ஒன்று பொருந்திக் கொள்ளும் பித்தளையால் ஆன இரு குடுவைக்களைப் பயன்படுத்தினாா். இரண்டு குடுவைகளுக்குமிடையேயுள்ள பகுதியை வெற்றிடமாக்கினார். இது உள்ளேயுள்ள பொருளின் வெப்பநிலையை நிலையாக வைக்க உதவியது. எந்ததொரு வெப்பம் காக்கும் பொருளுமில்லாமல் வெற்றிடத்தை மட்டும் கொண்டு உருவாக்கப்பட்ட குடுவை, முதலில் வேதியியல் துறையில் மிகவும் பயன்பட்டது. பின்னா் வீடுகளிலும் முக்கியமான பொருளாக இன்றளவும் பயன்படுத்தப்படுகிறது. பின்னர் கண்ணாடி மற்றும் அலுமினியம் ஆகியவற்றால் ஆன குடுவைகளை உருவாக்கினார். டீவார், தனது கண்டுபிடிப்புக்கான காப்புரிமையைப் பெறவில்லை.
டீவார் காப்புரிமை பெறாத காரணத்தால், செர்மனி நாட்டைச் சேர்ந்த தெர்மாசு நிறுவனம் வெப்பக்குடுவைக்கான காப்புரிமையைப் பெற்றது. பின்னர் நீதி மன்றம் சென்றும் அவரால் காப்புரிமையைப் பெறயியலவில்லை. வியன்னா நாட்டைச் சேர்ந்த கசுடவ் ராபர்ட் வெப்பக்குடுவையை வீட்டு உபயோகப் பொருளாக மாற்றினார். அவர் அதற்கான காப்புரிமையையும் பெற்றார்.
# வெப்பக்குடுவை

## வடிவமைப்பு

வெப்பக் குடுவை இரு பாத்திரங்களால் ஆனது. அவை ஒன்றினுள் ஒன்று இருக்குமாறும், கழுத்துப் பகுதியில் இணையுமாறும் அமைக்கப்பட்டுள்ளது. பாத்திரங்களுக்கு இடையேயுள்ள பகுதி வெற்றிடமாக்கப்படுகிறது. இதனால் வெப்பக்கடத்தல் மற்றும் வெப்பச்சலனம் ஆகியவற்றால் வெப்ப இழப்பு தவிர்க்கப்படுகிறது. பாத்திரங்களை வெள்ளி நிறமாக்குவதன் மூலம் வெப்பக் கதிர்வீசலால் ஏற்படும் வெப்ப இழப்பு தவிர்க்கப்படுகிறது.
இவ் வகை வெப்பக் குடுவைகள் உள்ளேயுள்ள பொருளின் வெப்பம் அல்லது வெளிப்புற வெப்பம் அதிகமாகும் போது வெடிக்கும் அபாயம் உள்ளது.  
அதனால் பாதுகாப்புக் கருதி பொருட்களை நீரின் கொதிநிலைக்குக் கீழேயுள்ள வெப்ப நிலையில் வைக்க வேண்டியது அவசியமாகிறது.
வெப்பக் குடுவையில் வெப்ப இழப்பு என்பது அதன் கழுத்து மற்றும் மூடியின் வழியாகவே நடைபெறுகிறது. அந்தப் பகுதி வெற்றிடமாக்கப்படுவதில்லை என்பது குறிப்பிடத்தக்கது. உலோகம், போரோசிலிக்கேட் கண்ணாடி, நெகிழி மற்றும் நுரை ஆகியவற்றால் வெப்பக்குடுவை உண்டாக்கப்படுகிறது. ஒரிடத்தில் இருந்து பொருட்களைப் பாதுகாப்பாக மாற்ற வெப்பக்குடுவைகள் பயன்படுகின்றன.  
மிகப் பெரிய அளவிலான வெப்பக் குடுவைகளில், கழுத்துப் பகுதிகளில் மட்டுமல்லாது இடைவெளியை நிரப்பும் வெப்பக் காப்பான்கள் மூலமும் வெப்பம் பாதுகாக்கப்படுகிறது.  
அணுக்கருக் காந்த ஒத்ததிர்வு மற்றும் காந்த அதிர்வு அலை வரைவு போன்ற கருவிகளில் இரட்டை சுவர்கள் கொண்ட வெப்பக்குடுவைகள் பயன்படுகின்றன. இந்த வகை குடுவைகளில் இரண்டு வெற்றிடப் பகுதிகள் உள்ளன. ஒரு குடுவையினுள் திரவ நிலையிலுள்ள ஈலியம் வாயுவும், மற்றொரு குடுவையில் திரவ நிலையிலுள்ள நைட்ரசன் வாயுவும் உள்ளது. இவை இரண்டிற்குமிடையே வெற்றிடப் பகுதியும் உள்ளது.  
ஆவியால் குளிரூட்டப்பட்ட கழுத்துப்பகுதியைக் கொண்டிருப்பதால், இவை வெப்பத்தை வெளிவிடுவதில்லை. உள்ளேயுள்ள பொருளின் வெப்பம் பாதுகாக்கப்படுகிறது.
# வெப்பக்குடுவை

## வெப்பம் இழக்கப்படுவதைக் குறைக்க வெப்பக்குடுவையில் உள்ள உத்திகள்

- வெப்பக்குடுவையில் காணப்படும் இரட்டைச் சுவர்களுக்கிடையே உள்ள இடைவெளியில் வளி உறிஞ்சப்பட்டு வெற்றிடம் ஆக்கப்படுவதால் வெப்பக்கடத்தல் மூலமும் மேற்காவுகை மூலமும் வெப்பம் வெளிச்சூழலுடன் பரிமாற்றப்படல் தவிர்க்கப்படுகின்றது.
- இதில் காணப்படும் இரப்பர் அல்லது நெகிழியால் ஆன தாங்கி மற்றும் காவலிடப்பட்ட தக்கை என்பன வெப்பத்தை குறைவாகவே கடத்தும்.
- கதிர்வீசல் மூலம் வெப்பம் கடத்தப்படுவதைக் குறைக்க இரட்டைச் சுவர்கள் வெள்ளிப் பூச்சால் பூசப்பட்டுள்ளன.
# வெப்பக்குடுவை

## பாதுகாப்பு

வெப்பக்குடுவையில் கண்ணாடி குடுவை பயன்படுத்தப்படுவதால், அது வெடிக்கும் அபாயமுள்ளது. வெப்பம் அதிகமுள்ள மற்றும் வெப்பம் குறைந்த பொருட்களை மாறி மாறி வைப்பதன் மூலம், இவ் விபத்து நிகழ்கிறது. இதைத் தடுக்க உலோக அல்லது அலுமினிய உருளைகளுக்குள் கண்ணாடி குடுவை வைக்கப்படுகிறது.
# அவிலா நகரின் யோவான்

: *கார்மேல் சபையில் இணை நிறுவனருக்கு, பார்க்க சிலுவையின் புனித யோவான்*  
**அவிலா நகரின் புனித யோவான்** (6 சனவரி 1500&nbsp;– 10 மே 1569) என்பவர் கத்தோலிக்க குருவும், எசுப்பானியா போதகரும், எழுத்தாளரும், இறைக்காட்சியாளரும், புனிதரும் ஆவார். திருச்சபையின் மறைவல்லுநர் எனத் திருத்தந்தை பதினாறாம் பெனடிக்ட் இவரை 7 அக்டோபர் 2012இல் அறிவித்தார்.
# அவிலா நகரின் யோவான்

## இளமை

அவிலா நகரின் யோவான், எசுப்பானியாவில் ஒரு பக்தி உள்ள செல்வந்தக் குடும்பத்தில் பிறந்தவர். 14ஆம் அகவையில் இவர் கல்வி கற்க சாலமான்கா பல்கலைக்கழகத்திற்கு அனுபப்பட்டார். ஒருவருடம் கழித்து வீடு திரும்பிய இவர் அங்கேயே கடும் தவ முயற்சிகளில் ஈடுபட்டார்.  
பிரான்சிஸ்கன் சபையினரால் ஈர்க்கப்பட்ட இவர், அவர்களின் அறிவுரைப்படி இறையியலும், தத்துவமும் படித்தார். படித்துக்கொண்டிருக்கும் போதே இவரின் பெற்றோர் இறந்தனர். இவர் படித்து குருவான பின்பு இவரின் பெற்றோர் அடக்கம் செய்யப்பட்டிருந்த இடத்தில் இருந்த ஆலயத்தில் தனது முதல் திருப்பலியை நிறைவேற்றினார். பின்னர் தனது சொத்துக்கள் அனைத்தையும் விற்று ஏழைகளுக்குக் கொடுத்தார். பின்னர் மெக்சிக்கோவுக்கு சென்று மறைப்பணியாற்ற தன்னையே தயாரித்து வந்தார். 1527இல் இவர் நிகழ்த்திய திருப்பலியின்போது துலங்கிய பக்தியைக் கண்ட ஆயர் இவரை அண்டலூசியாவிற்குச் சென்று அங்கு மழுங்கிப்போன பக்தியைப் புதுப்பிக்க இவரைக் கட்டாயப்படுத்தி அனுப்பி வைத்தார்.
# அவிலா நகரின் யோவான்

## அண்டலூசியாவில்

அவர் தனது முதல் பிரசங்கத்தை அண்டலூசியாவில் ஜூலை 22, 1529 இல் போதித்த உடனடியாக இவரது புகழ் அங்கு பரவியது. அவர் அண்டலூசியாவில் பணியாற்றிய ஒன்பது ஆண்டுகளில், அவரது போதனைகளைக் கேட்க தேவாலயங்கள் மக்களால் நிரம்பி வழிந்தது. மக்களும் திருச்சபையும் சீர்திருத்தம் பெறவேண்டும் என்று அவர் வலியுறுத்தினார். மேலும், உயர் சமூகத்தின் நடத்தையையும் அவர் கண்டனம் செய்தார். இதனால் யோவான் செவீயா நகருக்குக் கொண்டுவரப்பட்டு, அங்கு சமய விசாரணை மன்றத்தின் முன் நிறுத்தப்பட்டார். இவர் செல்வத்தால் வரும் ஆபத்துக்களை மிகைப்படுத்திக் கூறினார் என்றும், செல்வந்தர்கள் விண்ணரசில் நுழைய முடியாது என்று போதித்தார் என்றும் குற்றம் சாட்டப்பட்டார். ஆனால் யோவான் மீது சாட்டப்பட்ட குற்றங்கள் ஆதாரமற்றவை என்று விரைவிலேயே தெரிந்துபோனது. இறுதியாக, அவர் குற்றம் யாதும் புரியவில்லை என்று 1533இல் அறிவிக்கப்பட்டது.
# அவிலா நகரின் யோவான்

## எசுப்பானியாவில்

எசுப்பானியாவில் குருக்கள் மற்றும் துறவியரின் வாழ்க்கைமுறையில் சீர்திருத்தம் கொண்டுவந்த சிறப்பும் இவருக்கு உண்டு.
# அவிலா நகரின் யோவான்

## படைப்புகள்

அவிலா யோவானின் எழுத்துப் படையல்கள் மாட்ரிட் நகரில் 1618, 1757, 1792, மற்றும் 1805 ஆகிய ஆண்டுகளில் தொகுக்கப்பட்டன. தாந்தீயி என்பவர் அவற்றைப் பிரஞ்சு மொழியில் பெயர்த்து பாரிஸ் நகரில் 1673இல் வெளியிட்டார். 1856-1881 கால கட்டத்தில் ஷேர்மர் என்பவர் அவிலா யோவானின் நூல்களை செருமானியத்தில் பெயர்த்து ரேகன்ஸ்புர்க் நகரில் வெளியிட்டார்.  
அவிலா யோவானின் மிகச் சிறப்பான நூல்களாகக் கருதப்படுபவை இவை:
- "Audi Fili" (*மக்களே, கேளுங்கள்* - ஆங்கிலப் பெயர்ப்பு: 1620; மறுபதிப்பு: இலண்டன் 1903). இந்நூலில் கிறித்தவ ஆன்ம வாழ்வு விவரிக்கப்படுகிறது.
- "ஆன்மிகக் கடிதங்கள்" (ஆங்கிலப் பெயர்ப்பு: 1631; மறுபதிப்பு: இலண்டன் 1904). இந்நூல் அவிலா யோவான் தம் சீடர்களுக்கு எழுதிய கடிதத் தொகுப்பு ஆகும்.
# சிறுமலை

**சிறுமலை**, திண்டுக்கல்லுக்கு அருகிலும், மதுரைக்கு அருகிலும் அமைந்துள்ளது. இப்பகுதியில் நிறைய மலைக்குன்றுகள் உள்ளன. இல்லாக் பன்னாட்டுப் பள்ளியும் இங்கே அமைந்துள்ளது.
ஆண்டுமுழுவதும் நடுத்தரமான சூழலில் இருக்கக் கூடிய காட்டுப் பகுதி. விதவிதமான செடிகளும் விலங்குகளும் வாழ்கின்றன. சிறுமலையில் விளையும் மலைவாழைப் பழங்கள் இனிப்பு மிகுந்தவை. மற்றும் புராணங்களில் கூறப்படும் அனுமன் இமயமலையை கையில் கொண்டு செல்லும் போது சிந்திய சிறு மண்ணே பிறகு சிறுமலை என உருவாகியது என அங்குள்ள மக்களால் கூறப்படுகிறது  
திண்டுக்கல்லில் இருந்து நத்தம் செல்லும் சாலையில் 7 கி.மீ. சென்று வலதுபுறம் செல்லவேண்டும். மொத்தம் 18 கொண்டை ஊசி வளைவுகள் உள்ளன. இங்கு அரிய வகை மூலிகைகள் உள்ளன. எலுமிச்சம்பழம், வாழைப்பழம், பலாப்பழம் அதிகமாக விளைகின்றன. இங்கு எப்போதும் இதமான சூழ்நிலை நிலவுகிறது. சிறுமலை வாழைப்பழம் பழனி முருகன் கோவிலுக்கு பஞ்சாமிர்தம் செய்ய பயன்படுத்துகிறார்கள். இங்கு அரிய விலங்குகள் மற்றும் பறவைகள் உள்ளன.
# சிறுமலை

## தமிழ் இலக்கியத்தில் சிறுமலை

" வாழையும் கமுகும் தாழ்தலைத் தெங்கும்  
மாவும் பலாவும் சூழ்அடுத்து ஓங்கி  
தென்னவன் சிறுமலை திகழ்ந்து தோன்றும்"  
சிலப்பதிகாரம் காடுகாண் காதை 53-55
# சான் பி. குர்தோன்

**சர் சான் பெர்த்திரண்டு குர்தோன்** (Sir John Bertrand Gurdon), வேந்தியக் குமுகப் பேராளர் (FRS) (பிறப்பு: அக்டோபர் 2, 1933) ஒரு பிரித்தானிய வளரிய உயிரியல் துறை அறிஞர். உயிரணுக்களில் கருவை நேரடியாகப் உட்புகுத்தி உயிரணுக்களைப் படியெடுக்கச் செய்யும் முறையில் முன்னணி ஆய்வுகள் நடத்தினார். 2012 ஆம் ஆண்டிற்கான மருத்துவ நோபல் பரிசை சின்யா யாமானாக்கா என்னும் சப்பானியருடன் சேர்ந்து வென்றார்.
# சான் பி. குர்தோன்

## வெளியிணைப்புகள்

- John Gurdon interviewed by Alan Macfarlane 20th August 2008 (film)
- Wolf Prize in Medicine 1978-2008 edited by John Gurdon (film)
- Cloning and Stem Cell Discoveries Earn Nobel in Medicine (New York Times, October 8, 2012)
# சின்யா யாமானாக்கா

, இதில் யாமானாக்கா ஓர் இணை ஆசிரியர். உயிரணுவை வகையறிந்து பிரித்தெடுப்பது குருத்தணு ஆய்விலும் மருத்துவத் தீர்வு காண்பதிலும் முக்கியனான ஒரு படி]]  
**சின்யா யாமானாக்கா** (Shinya Yamanaka|山中 伸弥, பிறப்பு செப்டம்பர் 4, 1962, இகியாசியோசாக்கா, ஒசாக்கா, சப்பான்) ஒரு சப்பானிய மருத்துவ ஆய்வாளர். இவர் குருத்தணு (குருத்து உயிரணு) ஆய்வில் முன்னணி ஆய்வாளர். 2012 ஆம் ஆண்டிற்கான மருத்துவ நோபல் பரிசை சான் குர்தோன் அவர்களுடன் சேர்ந்து வென்றுள்ளார். யாமானாக்கா தற்பொழுது குருத்தணு ஆய்வுக்கான அனைத்துலகக ஆய்வுக் குழுமத்தின் தலைவராக உள்ளார். இவர் கியோட்டோ பல்கலைக்கழகத்தில் முன்னக மருத்துவ அறிவியல் கல்விக் கழகத்தில் (Institute for Frontier Medical Sciences) பேராசிரியராகவும் இயக்குநராகவும் இருக்கின்றார். கலிபோர்னியாவில் உள்ள கிளாடுசுட்டோன் இதயக் குருதிக்குழாய் நோய்கள் கல்விக்கழகம் என்னும் நிறுவனத்திலும் முதுநிலை ஆய்வாளராக இருக்கின்றார்.  
இவர் 2011 ஆம் ஆண்டிற்கான மருத்துவத் துறைக்கான வுல்ஃபு பரிசை உருடோல்ஃபு சேனிழ்சு (Rudolf Jaenisch) என்பாரோடு வென்றார். 2012 ஆம் ஆண்டிற்கான மில்லேனியம் பரிசை இலினசு தோர்வால்டுசு என்பாருடன் சேர்ந்து வென்றார்.  
பொதுவான துணைநூல்களும் கட்டுரைகளும்:  
-
- The Discovery and Future of Induced Pluripotent Stem (iPS)
- Cloning and Stem Cell Discoveries Earn Nobel in Medicine (New York Times, October 8, 2012)
# பி. ஜைனுல் ஆபிதீன்

**பி. ஜைனுல் ஆபிதீன்** ('பி.ஜே', பிறப்பு: பெப்ரவரி 10, 1953) ஒரு தமிழக இஸ்லாமிய மார்க்க அறிஞரும் தமிழ்நாடு தவ்ஹீத் ஜமாஅத்தின் நிறுவனரும் ஆவார். ஜெயலலிதா  
அந்த அமைப்பின் விதிப்படி இவர் செய்த பாலியல் குற்றம் காரணமாக நடவடிக்கை எடுக்கப்பட்டு அமைப்பை விட்டு நீக்கப்பட்டார்.
# பி. ஜைனுல் ஆபிதீன்

## பிறப்பும் கல்வியும்

பீர் முஹம்மது, மர்யம் பீவி தம்பதிகளுக்கு மகனாக 1953ஆம் ஆண்டு, பெப்ரவரி மாதம், பத்தாம் தேதி இராமநாதபுரம் மாவட்டம், தொண்டியில் பிறந்தார். திருவாரூர் மாவட்டம் கூத்தாநல்லூர் மன்பஉல் உலா அரபிக்கல்லூரியில் கற்று 'உலவி' என்னும் பட்டம் பெற்றார்.  
தமிழ்நாடு முஸ்லிம் முன்னேற்ற கழகத்தின் நிறுவனர்களில் இவரும் ஒருவர். தமுமுகவின் மாநில அமைப்பாளராக செயல்பட்டவர். தமுமுக அமைப்புடன் ஏற்பட்ட கருத்து வேறுபாடுகள் காரணமாக எஸ். எம். பாக்கர் மற்றும் சிலரோடு தனியாகப் பிரிந்து 2004ஆம் ஆண்டு தமிழ்நாடு தவ்ஹீத் ஜமாத்தை நிறுவினார்.
# பி. ஜைனுல் ஆபிதீன்

## பாலியல் குற்றச்சாட்டு நிரூபணம்

இவர் நடத்தி வரும் மூன் மார்ட் என்ற மளிகை கடைக்கு தின்பண்டங்களை வழங்கிவரும் ரம்ஜான் என்ற பெண்ணுடன் பிஜே ஆபாசமாக தொலைபேசியில் பேசியதாக ஒலிப் பதிவுகள் சமூக வலைத்தளங்களில் வேகமாக பரவியது. இதன் காரணமாக தமிழ்நாடு தவ்ஹீத் ஜமாஅத் உயர்நிலை குழு இவரிடம் விளக்கம் கேட்டு விசாரித்தது. இவர் எந்தவித மாற்று கருத்தும் சொல்லாமல் குற்றத்தை ஒப்புக்கொண்டார். இதையடுத்து இவர் மீது நடவடிக்கை எடுத்து தவ்ஹீத் ஜமாஅத்திலிருந்து தமிழ்நாடு தவ்ஹீத் ஜமாஅத் மேலாண்மை குழு இவரை நீக்கியது.  
மேலும் லீனா டீச்சர், குப்ரா, மம்மு பாத்திமா, ஜெரீனா என்று பல பெண்களுடன் இவர் கள்ளத் தொடர்பு வைத்திருந்தார் எனும் குற்றச்சாட்டுகளும் உள்ளன.
# செ. சுந்தரலிங்கம்

**செல்லப்பா சுந்தரலிங்கம்** (*Chellappah Suntharalingam*, 1895 ஆகத்து 19 - 1985 பெப்ரவரி 11) இலங்கைத் தமிழ் அரசியல்வாதியும், கல்விமானும், வழக்கறிஞரும் ஆவார். இவர் நாடாளுமன்ற உறுப்பினராகவும், அமைச்சரவை உறுப்பினராகவும் இருந்தவர். தமிழீழம் என்ற கோட்பாட்டை முன்வைத்த தலைவர்களில் முக்கிய இடம் வகிப்பவர்.
# செ. சுந்தரலிங்கம்

## ஆரம்ப வாழ்க்கை

யாழ்ப்பாணம் உரும்பிராயைச் சேர்ந்த செல்லப்பா, மீனாட்சி ஆகியோருக்குப் பிறந்தவர் சுந்தரலிங்கம். யாழ்ப்பாணம் பரி யோவான் கல்லூரி, கொழும்பு புனிய யோசப் கல்லூரி ஆகியவற்றில் கல்வி பயின்ற சுந்தரலிங்கம், 1914 ஆம் ஆண்டில் இலண்டன் பல்கலைக்கழகத்தில் கணிதத்தில் சிறப்புப் பட்டம் பெற்றார். பின்னர் ஒக்சுபோர்டு பல்கலைக்கழகத்தின் பேர்லியல் கல்லூரியில் கணிதத்தில் பட்டப் பின்படிப்பும் பயின்று, இலங்கை திரும்பிய சுந்தரலிங்கம், இந்தியக் குடிமைப் பணியில் இணைந்தார். 1920 ஆம் ஆண்டில் இங்கிலாந்து பாரிஸ்டர்களுக்கான பார் கழகத்தில் சேர்ந்து வழக்கறிஞராகத் தேர்ந்து இலங்கையில் பணியாற்றினார். கொழும்பு ஆனந்தா கல்லூரி அதிபராகவும், கொழும்பு பல்கலைக்கழகத்தில் கணிததுறைத் தலைவராகவும் பின்னர் பணியாற்றினார்.  
சுந்தரலிங்கத்திற்கு நான்கு சகோதரர்கள். செ. நாகலிங்கம், இலங்கை மீயுயர் நீதிமன்ற நீதிபதியாகவும், 1954 இல் பதில் மகாதேசாதிபதியாகவும் இருந்தவர்; அடுத்தவர் செ. பஞ்சலிங்கம் ஒரு மருத்துவர், செ. அமிர்தலிங்கம் மீன்பிடித் திணைக்களப் பணிப்பாளராகப் பணியாணியவர், அடுத்தவர் செ. தியாகலிங்கம் ஒரு பிரபல வழக்கறிஞர்.  
கனகசபை என்பவரின் மகள் கனகாம்பிகை அம்மாள் என்பவரைத் திருமணம் புரிந்தார். இவர்களுக்கு ஞானலிங்கம், சத்தியலிங்கம், லிங்காம்பிகை, லிங்காவதி, லிங்காமணி, லிங்கேசுவரி என ஆறு பிள்ளைகள்.
# செ. சுந்தரலிங்கம்

## அரசியல் வாழ்க்கை

சுந்தரலிங்கம் அரசியலில் ஈடுபாடு கொண்டு 1940 ஆம் ஆண்டில் தனது பணியில் இருந்து ஓய்வு எடுத்தார். இலங்கை அரசாங்க சபைக்கு 1943, 1944 தேர்தல்களில் போட்டியிட்டுத் தோல்வியடைந்தார். பின்னர் 1947 இல் நடந்த நாடாளுமன்றத் தேர்தலில் வவுனியாவில் சுயேட்சையாகப் போட்டியிட்டு வெற்றி பெற்று இலங்கையின் முதலாவது நாடாளுமன்றத்துக்குத் தெரிவானார். அன்றைய ஐக்கிய தேசியக் கட்சி அரசில் இணைந்து 1947 செப்டம்பர் 26 இல் தொழில் மற்றும் வணிகத்துறை அமைச்சரானார். இலங்கையின் 11 விழுக்காடு மக்களுக்கு (இந்தியத் தமிழருக்கு) குடியுரிமையைப் பறித்த சர்ச்சைக்குரிய இலங்கைக் குடியுரிமைச் சட்டத்துக்கு ஆதரவாக அன்று வாக்களித்தார். ஆனாலும், 1948 திசம்பர் 10 இல் சமர்ப்பிக்கப்பட்ட "இந்தியப் பாக்கித்தானிய குடிமக்கள் குடியுரிமைச் சட்டம்" நாடாளுமன்றத்தில் வாக்களிப்புக்கு விடப்பட்ட போது வெளிநடப்புச் செய்தார். அன்றைய இலங்கை பிரதமர் டி. எசு. சேனநாயக்கா இவரது நடத்தை குறித்துக் கேள்வி எழுப்பியதை அடுத்து, தனது அமைச்சர் பதவியைத் துறந்தார்.  
1951 ஆம் ஆண்டில் இலங்கையின் தேசியக்கொடியாக சிங்களக் கொடி ஏற்றுக் கொள்ளப்பட்டதைக் கண்டித்து சுந்தரலிங்கம் மூன்று மாதங்களுக்கு மேல் நாடாளுமன்ற நடவடிக்கைகளில் பங்குபற்றாமல் இருந்ததால், தனது நாடாளுமன்ற உறுப்பினர் பதவியை இழந்தார். இதையடுத்து 1951 அக்டோபர் 31 இல் நடந்த இடைத்தேர்தலில் போட்டியின்றித் தெரிவு செய்யப்பட்டார். 1952 தேர்தலில் போட்டியிட்டு மீண்டும் தெரிவானார். இலங்கையில் தனிச் சிங்களச் சட்டம் கொண்டுவரப்படுவதற்கு எதிர்ப்புத் தெரிவித்து 1955 முதல் நாடாளுமன்றத்தை ஒன்றியொதுக்கல் செய்தார். மூன்று மாதங்கள் நாடாளுமன்றத்தில் பங்கெடுக்காமையால் தனது உறுப்பினர் பதவியை இழந்தார். இதன் பின்னர் இடம்பெற்ற இடைத்தேர்தலில் மீண்டும் வெற்றி பெற்றார்.  
1959 ஆம் ஆண்டில் "ஈழத் தமிழர் ஒற்றுமை முன்னணி" என்ற அரசியல் கட்சியைத் தொடங்கினார். இக்கட்சி தேர்தல் திணைக்களத்தில் பதிவு செய்யப்படாததால் 1960 மார்ச்சு தேர்தலில் சுயேட்சையாகப் போட்டியிட்டு தா. சிவசிதம்பரம் என்ற சுயேட்சை வேட்பாளரிடம் தோற்றார். 1962 சூன் மாதத்தில் மூதூர் தேர்தல் தொகுதியில் நடந்த இடைத்தேர்தலில் போட்டியிட்டு 423 வாக்குகள் பெற்றுக் கட்டுப்பணத்தை இழந்தார்.  
1963 ஆம் ஆண்டில் சுந்தரலிங்கம் *Eylom: Beginning of the Freedom Struggle; Dozens Documents* என்ற நூலை வெளியிட்டு தனித் தமிழீழம் கேட்ட முதலாவது தமிழர் என்ற பெருமையைப் பெற்றார்.  
சுந்தரலிங்கம் 1965 தேர்தலில் சுயேட்சை வேட்பாளராகப் போட்டியிட்டு மூன்றாவதாவே வந்தார். 1970 தேர்தலில் காங்கேசன்துறை தொகுதியில் தமிழரசுக் கட்சித் தலைவர் சா. ஜே. வே. செல்வநாயகத்துடன் போட்டியிட்டுத் தோற்றார்.
# எஸ். மோசேஸ்

**எஸ். மோசேஸ்** கிழக்கிலங்கை மட்டகளப்பை பிறப்பிடமாகக் கொண்ட ஊடகவியலாளர், தொலைக்காட்சி நிகழ்ச்சித் தயாரிப்பாளர், பல்கலைக்கழக வருகை விரிவுரையாளர், ஆய்வாளர், எழுத்தாளர்.  
தொலைக்காட்சி நிகழ்ச்சிக்கான அரச தேசிய விருதுகள், சிறுவர் இலக்கியத்திற்கான தேசிய விருது, இலக்கியத்திற்கான கிழக்கு மாகாண சாகித்திய விருதுகளை பெற்றுள்ளார். சமூக விடயங்களை கருப்பொருளாகக் கொண்டு ஆக்கப்பட்டுள்ள இவரது நாடகங்கள் தொலைக்காட்சி நாடக நிகழ்ச்சிக்கான அரச தேசிய உயர் விருதுகளையும் பெற்றுள்ளது. 2005ம் ஆண்டிற்கான சிறந்த தொலைக்காட்சி நாடக நெறியாளருக்கான அரச தேசிய உயர் விருதினையும் இலங்கைப் பிரதமரிடமிருந்து பெற்றுள்ளார்.  
இலங்கை ரூபவாஹினி கூட்டுத் தாபனத்திற்காக நான்காயிரத்திற்கு மேற்பட்ட தொலைக்காட்சி நிகழ்ச்சிகளை தயாரித்து நெறிப்படுத்தி வழங்கியுள்ளார். 2009 முதல் தொடர்ச்சியாக இலங்கையின் தேசிய அரச தொலைக்காட்சி விருதினை பெற்றுவரும் ஒரேயொரு தமிழ் தயாரிப்பாளர் இவராவார். 2012 முதல் இவரால் தயாரித்து, தொகுத்து வழங்கப்பட்டுவரும் 'இப்படிக்கு சட்டம்' என்ற சட்டம் தொடர்பான தமிழ் நேர்காணல் நிகழ்ச்சி தமிழ் மக்களிடையே புகழ்பெற்றது.
# எஸ். மோசேஸ்

## தயாரித்து இயக்கிய தொலைக்காட்சி நாடகங்கள்

- மனிதம்
- ஏக்கம்
- வாழையடி வாழை
- நியதி
- மாற்றம் (2009ம் ஆண்டின் தேசிய அரச உயர் விருது பெற்றது)
- புதுமைப்பெண் (2012ம் ஆண்டின் தேசிய அரச உயர் விருது பெற்றது)
- இறைவன் நம்மோடு,
- ஒரு சின்ன முத்தம்
# அரங்க. இராமலிங்கம்

**அரங்க. இராமலிங்கம்** (*Aranga Ramalingam*) (பிறப்பு: 15 அக்டோபர் 1953) தமிழக எழுத்தாளரும், சென்னைப் பல்கலைக்கழகத்தின் மேனாள் தமிழ் மொழித்துறைத் தலைவரும் ஆவார்.
# அரங்க. இராமலிங்கம்

## வாழ்க்கைக் குறிப்பு

அரங்க இராமலிங்கம் சென்னை, இராயப்பேட்டையை வாழ்விடமாகவும், கள்ளக்குறிச்சி மாவட்டம், தியாகதுருகத்தைப் பிறப்பிடமாகவும் கொண்டவர். இளங்கலை (தமிழ்) 1974 பச்சையப்பன் கல்லூரியிலும், முதுகலை தமிழ் 1976 பச்சையப்பன் கல்லூரியிலும், எம்.பிஃல் தமிழ் 1977 தமிழ்த்துறை, சென்னைப் பல்கலைக்கழகத்திலும், 1983 இல் “சங்க இலக்கியத்தில் வேந்தர்” எனும் தலைப்பில் சென்னைப் பல்கலைக்கழகத்தில் முனைவர் பட்டத்தினையும் பெற்றவர்.
# அரங்க. இராமலிங்கம்

## பணி

- விரிவுரையாளர், 1984-1992 தொலைதூரக் கல்வி நிறுவனம், சென்னைப் பல்கலைக்கழகம்.
- இணைப் பேரசிரியர், 1992-1997 தொலைதூரக் கல்வி நிறுவனம், சென்னைப் பல்கலைக்கழகம்.
- இயக்குநர், பதிப்புத் துறை, 2005-2008 சென்னைப் பல்கலைக்கழகம்.
- பேராசிரியர், 1997 தொலைதூரக் கல்வி நிறுவனம், சென்னைப் பல்கலைக்கழகம்.
- பேராசிரியர், 2010-2012 தமிழ் மொழித்துறை, சென்னைப் பல்கலைக்கழகம்.
- பேராசிரியர் & தலைவர், 2011-2014 தமிழ் மொழித்துறை, சென்னைப் பல்கலைக்கழகம்.
# அரங்க. இராமலிங்கம்

## ஆசிரியப் பணி

- 30 பேர் முனைவர்பட்டத்தினை நிறைவு செய்துள்ளனர்.
- 30 பேர் இளமுனைவர்பட்டம் நிறைவு செய்துள்ளனர்.
- ஆய்வு மாநாடுகள் - 60, கருத்தரங்குகள் - 30, பட்டறை வகுப்புகள் -10 உட்பட பல்வேறு நிகழ்ச்சிகளில் சிறப்புச் சொற்பொழிவாளராகப் பங்கேற்றுள்ளார்.
# அரங்க. இராமலிங்கம்

## எழுதிய நூல்கள்

1. விடுதி மலர்கள் (பதிப்பாசிரியர்) 1975
1. பாரதிதாசன் படைப்புகளில் நகைச்சுவை 1978
1. சங்க இலக்கியத்தில் வேந்தர் 1987
1. வெஞ்சினமும் வஞ்சினமும் 1992
1. பௌத்தம் போற்றிய பெண் தெய்வங்கள் 1992
1. திருள்ளுவர் இறைநெறி 1994
1. தாடகை 1996
1. புரட்சிக் கவிஞரும் பொதுவுடைமையும் 1998
1. திருக்குறளில் சித்தர் நெறி 1997
1. அறிவே ஜோதி 1998
1. திருவடி 2003
1. ஒழுக்கம் 2003
1. சித்தர் நோக்கில் சைவநெறி 2003
1. திருஞானசம்பந்தரின் ஆளுமைத்திறன் 2003
1. முருக பக்தி 2004
1. தெய்வச் சேக்கிழார் 2005
1. வ.உ.சி. கண்ட மெய்ப்பொருள் 2006
1. சித்தர் இறைநெறி 2007
1. திருத்தொண்டர் வரலாறு 2007
1. பயன்பாட்டுத் தமிழ் 2008
1. தெய்வப்புலவரின் திருவாய்மொழி 2008
1. மெய்ப்பொருள் 2008
1. திருவாசக ஆய்வு மாலை (பதிப்பாசிரியர்) 2008
1. கவிஞர் நெஞ்சில் அரங்கநாதர் (பதிப்பாசிரியர்) 2004
1. சித்தர் இரகசியம் 2011
1. மாணிக்கவாசகர் 2011
1. சிவபுராணம் - உரை 2012
1. சித்தர் குறியிட்டுச் சொற்கள் 2012
1. நினைக்கத் தனக்கு 2014
1. சென்னைப் பல்கலைக்கழகத் தமிழ்ச் சுடர்கள் (பதிப்பாசிரியர்) 2014
1. திருமந்திரம் 2015
1. ஒருங்கிணைந்த வடார்க்காடு மாவட்ட ஊர்ப்பெயராய்வு 2017
1. மாணவர்களுக்கான திருக்குறள் 2017
1. தியாகதுருகம் 2017
1. திருமந்திரத்தின் பெருமை (தொகுப்பு மற்றும் பதிப்பாசிரியர்) 2017
1. பெரியபுராணம் சில் சிந்தனைகள் 2019
1. சித்தர்வழி 2019
1. திருக்குறள் கவினுரை 2021
1. தமிழர் நாகரிகமும் தமிழ்மொழி வரலாறும் (10 தொகுதிகள்) 2021
1. திருக்குறள் களஞ்சியம் (10 தொகுதிகள்) 2022
1. திருக்குறள் - எளிய உரை 2022
1. கற்பின் கனலி 2022
1. மரணமிலாப் பெருவாழ்வு
1. பாரதியார்
1. புத்தர்
1. The Way of Siddhas (English) 2004
1. புத்தொளிப் பயிற்சி (பதிப்பாசிரியர்) 2009
1. சித்தர் வழி (அறிமுகம்) 2011
1. பெரியபுராணம்
1. வான்கலந்த மணிவாசகர்
1. சொல்லலாமா....!
1. திருமந்திரச் சொற்பொழிவுகள்
1. திருக்குறள் கட்டுரைகள்
1. திருவள்ளுவர் இறைநெறி
# அரங்க. இராமலிங்கம்

## சொற்பொழிவு

ஆன்மிகச் சொற்பொழிவு - 108 வாரம் தொடர் சொற்பொழிவு (பத்து முறை) (பெரியபுராணம், திருவாசகம், திருமந்திரம், தேவாரம், சித்தர் இலக்கியம்)
# அரங்க. இராமலிங்கம்

## வெளிநாட்டுப் பயணங்கள்

மலேசியா, சிங்கப்பூர், இலங்கை, இந்தோனிசியா, சுவட்சர்லாந்து, மொரிசீயசு, கனடா, ஸ்பெயின், பிரான்ஸ், ஜெர்மனி, நெதர்லாந்து ஆகிய நாடுகளுக்குச் சென்று சொற்பொழிகள் ஆற்றியுள்ளார்.
# அரங்க. இராமலிங்கம்

## விருதுகளும் கௌரவங்களும்

- பசும்பொன் முத்துராமலிங்கத் தேவர் விருது 2000
- திருமந்திரத் தமிழ் மாமணி 2001
- வள்ளல் பாண்டித்துரை தேவர் விருது 2002
- சித்தர்சீர் பரவுவார் 2002
- இலக்கியச் செம்மல்
- திருத்தொண்டர் மாமணி 2003
- தமிழ்வாகைச் செம்மல் 2004
- மன்னர் பாஸ்கர சேதுபதி விருது 2004
- வைணவச் சுடர் 2005
- தமிழ்ப் பேரொளி 2005
- திருவருள் இயற்றமிழ் புலவர் 2006
- மெய்ந்நெறி வித்தகர் 2007
- ஆன்மிகச் சுடர் 2008
- நல்லாசிரியர் விருது 2008
- ஞான வேள்வி நாயகம் 2009
- இலங்கை அரசின் தமிழ் சாகித்திய விருது 2010
- அறநெறிச் செம்மல் 2010
- பேராசிரியர் அ.சா. ஞானசம்பந்தனார் நல்லாசிரியர் விருது 2011
- சென்னைப் பல்கலைக்கழகத்தின் கல்விப்புலச் சாதனை விருது 2012
- சிவஞானச் செம்மல் திருவாவடுதுறை ஆதீனம் 2015
- தமிழ்ச்சுடர் விருது 2015
- மகாவித்துவான் மீனாட்சி சுந்தரம்பிள்ளை விருது 2015
- பெரிய புராணப் பேருரை மாமணி விருது தெய்வச் சேக்கிழார் மன்றம் - குன்றத்தூர் 2015
- டாக்டர் இராஜா சர்.அண்ணாமலை செட்டியார் பிறந்தநாள் நினைவு விருது 2016
- இலங்கை அரசின் சாகித்திய அகாதெமி விருது 2016
- செஞ்சொற்கொண்டல் விருது 2017
- செந்தமிழ்ச் சுடர் விருது 2017
- தேமொழியார் விருது 2017
- சொற்கோ விருது 2017
- முனைவர் மு.வ. தமிழ்ச் சான்றோர் விருது 2018
- தமிழ்ச் செல்வம் விருது 2018
- சித்தர் ஆய்வுச் செம்மல் 2018
- தமிழக அரசின் இலக்கிய மாமணி விருது 2022
- பாரதி விருது 2023
- சென்னை கம்பன் கழகம் வழங்கிய கம்பர் விருது 2024
# பிருகஸ்பதி

**பிருகஸ்பதி** என்பவர் தேவர்களின் குருவும், நவகிரகங்களில் ஒருவரும் ஆவார். இவர் சப்தரிஷிகளில் ஒருவரான ஆங்கிரச முனிவரின் மகனாவார். இவருக்கு தாரை என்ற மனைவியும் உண்டு. இவர் நான்கு வகையான வேதங்களையும், அறுபத்து நான்கு கலைகளையும் அறிந்தவர். எண்ணற்ற யாகங்களையும் செய்து தேவர்களின் குருவாக மாறினார். அத்துடன் திட்டையில் கோயில் கொண்டுள்ள வசிஷ்டேஸ்வரரைக் வணங்கி நவக்கிரக அந்தஸ்து பெற்றார். அதனால் பிருகஸ்பதியின் கிரகமான வியாழன் கிரகம் ராஜகிரகம் என்று அழைக்கப்படுகிறது.  
இவர் இடம் பெயர்வதே குருப் பெயர்ச்சி என்று வழங்கப்படுகிறது. இவருக்கு அந்தணன், அமைச்சன், அரசன், ஆசான், ஆண்டளப்பான், குரு, சிகிண்டிசன், சீவன், சுரகுரு, தாராபதி, தெய்வமந்திரி, நற்கோள், பிருகஸ்பதி, பீதகன், பொன்னன், மறையோன்,வேதன், வேந்தன் என பதினெட்டு பெயர்கள் உள்ளன.  
இது சோதிடத்தின் படி இவரின் சொந்த வீடுகள் தனுசு மற்றும் மீனம் ஆகிய இராசிகள் ஆகும். இவர் ஒளி படைத்த ஞானிகளையும், மேதைகளையும் உருவாக்குபவராவார்.
# பிருகஸ்பதி

## ஆட்சி, உச்சம் பற்றிய தகவல்

| நட்பு | ஆட்சி | உச்சம் | பகை | நீச்சம் |  |
| --- | --- | --- | --- | --- | --- |
| மேஷம், சிம்மம், கன்னி, விருச்சிகம் | தனுசு, மீனம் | கடகம் | ரிஷபம், மிதுனம், துலாம் | மகரம் | } |
# பிருகஸ்பதி

## பார்வை

குரு தான் இருக்கும் இடத்தில் இருந்து 5,7,9 ஆம் இடங்களை பார்ப்பார் என சோதிடம் சொல்கிறது.
# பிருகஸ்பதி

## பாலினம்

கிரகங்களில் இவர் ஆண்.
# பிருகஸ்பதி

## தகவல்கள்

புனர்பூசம், விசாகம், பூரட்டாதி ஆகியவை குருவின் நட்சத்திரகங்கள். குரு இரண்டு வகைப்படும். அவை தேவ குரு மற்றும் அசுர குரு. தேவ குரு தான் நமது குரு பகவான் ஆவார். அசுர குரு 'சுக்கிரன்' ஆவார். புனர்பூசம், விசாகம், பூரட்டாதி ஆகிய நட்சத்திரங்களில் பிறந்தவர்களுக்கு, பிறப்பில் குரு திசை நடக்கும்.  
| தகவல் |  |  |
| --- | --- | --- |
| உலோகம் | தங்கம் |  |
| ரத்தினம் | புஷ்பராகம் |  |
| உடை | பொன்நிற ஆடை |  |
| தூப தீபம் | ஆம்பல் |  |
| வாகனம் | யானை |  |
| வகுப்பு | அந்தணர் | } |
# பிருகஸ்பதி

## குரு திசை

குரு திசை சரியாக 16 வருடங்கள் கொண்டது.  
| புத்தி | வருடம் | மாதம் | நாட்கள் |  |
| --- | --- | --- | --- | --- |
| குரு | 2 | 1 | 18 |  |
| சனி | 2 | 6 | 12 |  |
| புதன் | 2 | 3 | 6 |  |
| கேது | 0 | 11 | 6 |  |
| சுக்கிரன் | 2 | 8 | 0 |  |
| சூரியன் | 0 | 9 | 18 |  |
| சந்திரன் | 1 | 4 | 0 |  |
| செவ்வாய் | 0 | 11 | 6 |  |
| ராகு | 2 | 4 | 24 | } |
# செர்கே அரோழ்சி

<big>**செர்கே அரோழ்சி**</big> (Serge Haroche) (பிறப்பு செப்டம்பர் 11, 1944) ஒரு பிரான்சிய இயற்பியலாளர். இவர் 2001 ஆம் ஆண்டு முதல் பிரான்சுக் கல்லூரியில் (Collège de France) பேராசிரியராகவும், குவாண்டம் இயற்பியல் சிறப்புப் பேராசிரியராகவும் இருக்கின்றார். அரோழ்சி 2012 ஆம் ஆண்டிற்கான இயற்பியல் நோபல் பரிசை தாவூது வைன்லாந்து (David J. Wineland) என்பாருடன் சேர்ந்து வென்றுள்ளார். இவர்களின் புதுக்களம் தோற்றுவித்த ஆய்வாகக் கருதப்படும், தனிப்பட்ட குவாண்டம் ஒருங்கியங்களைக் கட்டுப்படுத்துவது பற்றிய செய்கள, செய்முறை ஆய்வுகளுக்காக நோபல் பரிசு வழங்கப்பட்டது- இவை ஒளியன்களைப் பற்றியவை.. குவாண்டம் துகள்களைத் தம் சூழலில் இருந்து தனிமைப்படுத்திக் காண்பது அரிது. புற உலகில் இயங்கும் பொழுது இவை தம் தனித்தன்மையான பண்புகளை இழக்கின்றன, எனவே இவற்றின் வியப்பூட்டும் குவாண்டம் பண்புகளை நேரடியாக உளவி (probe) அறிய முடியவில்லை. ஆனால் இவருடைய சிறப்பான ஆய்வின் பயனாய் ஒளியனைப் பிடிபட்ட நிலையில் உள்ள அணுக்களோடு வினையுறவு கொள்ளச் செய்து, பல அடிப்படைப் பண்புகளை அறிய உதவுகின்றது. வருங்காலத்தில் அணுக் கடிகாரத்தைவிட மிக மிகத் துல்லியமான கடிகாரங்கள் அமைக்க முடியும்.
# செர்கே அரோழ்சி

## வாழ்க்கைக் குறிப்புகள்

செர்கே அரோழ்சி, மொராக்கோவைச் சேர்ந்த பிரான்சிய யூதப் பரம்பரையில் வந்தவர். இவர் பாரிசில் வாழ்கின்றார். இவருடைய தாய் உருசியர், ஓர் ஆசிரியர்; தந்தை வழக்குரைஞர் 1956 ஆம் ஆண்டு மொராக்கோ பிரான்சிடம் இருந்து விடுதலை பெற்ற பின்பு மொராக்கோவை விட்டுப் போனார். அரோழ்சி பிரான்சிய இயற்பியல் குமுக உறுப்பினர், ஐரோப்பிய இயற்பியல் குமுக உறுப்பினர், அமெரிக்க இயற்பியல் குமுகத்தின் பேராளர் (Fellow). இவருடைய தந்தையின் உடன்பிறப்பு இரஃபியேல் அரோழ்சி ஓர் இசைப் பாடலாசிரியரும் நடிகரும் ஆவார்
# செர்கே அரோழ்சி

## ஆய்வுத் துறை

அரோழ்சி பாரிசில் இருக்கும் எக்கோலெ நோர்மாலெ சுப்பீரியர் நிறுவனத்திலுள்ள தன் உடன் ஆய்வாளர்களோடு செய்த குவாண்டம் அலைமுகக் கலைவு (quantum decoherence) பற்றிய செய்முறை ஆய்வுகளுக்காக நன்கு அறியபப்டுகின்றார்.
# செர்கே அரோழ்சி

## குறிப்பிட்ட சில வெளியீடுகள்

- *Exploring the Quantum - Atoms, Cavities and Photons* (with Jean-Michel Raimond) Oxford University Press, September 2006,
# செர்கே அரோழ்சி

## பரிசுகளும் பெருமைகளும்

- Officer of the French Legion of Honour
- 1988 Einstein Prize for Laser Science
- 1992 The Humboldt Prize
- 1993 Albert A. Michelson Medal by the Franklin Institute
- 2007 Charles Hard Townes Award by the OSA
- 2009 CNRS Gold medal
- 2012 Nobel Prize in Physics (shared with David J. Wineland)  
- Serge Haroche and Jean-Michel Raimond, (2006). *Exploring the Quantum: Atoms, Cavities, and Photons*, Oxford University Press
- http://www.israelhayom.com/site/newsletter_article.php?id=6023
# வே ஒப் த டிராகன்

***வே ஒப் த டிராகன்*** (*Way of the Dragon*) (, அமெரிக்காவில் "ரிட்டன் ஒப் த டிராகன்", *Return of the Dragon* என்ற பெயரில் வெளியாகியது) என்பது 1972 இல் ஹொங்கொங் வெளியாகிய சண்டைக்கலைத் திரைப்படம். புரூஸ் லீயின் திரைக்கதையிலும், உருவாக்கத்திலும், இயக்கத்திலும், நடிப்பிலும் உருவாகிய இதில் சக் நோரிஸ் நடித்திருந்தார்.
# கிக்பொக்சர்

***கிக்பொக்சர்*** அல்லது ***கிக்பாக்சர்*** (*Kickboxer*) என்பது 1989இல் வெளியாகிய அமெரிக்க சண்டைக்கலை விளையாட்டு நாடகத் திரைப்படம். மார்க் டில்சாலின் திரைக்கதை, இயக்கம், உருவாக்கம் என்பவற்றில் உருவாகிய இதில், டேவிட் வேத் இயக்கத்திலும் ஜான் குளோட் வான் டாம் மற்றும் முன்னாள் உலக காலுதைச்சண்டை வெற்றிவீரர் டேனிஸ் அலெக்சியோ நடிப்பிலும் பங்களித்திருந்தனர். வான் டாமின் முன்னைய திரைப்படம் *பிளட்ஸ்போட்* போன்று, இது அவரின் பலட் நடன மற்றும் சீருடற்பயிற்சி திறன்களை வெளிப்படுத்தியது.
# செகதீசு செட்டர்

**சகதீசு எசு. செட்டர் ** (Jagadish S. Shettar, பிறப்பு 17 திசம்பர் 1955) இந்திய மாநிலம் கருநாடகத்தின் முதலமைச்சராக இருந்தவர். பாரதிய ஜனதாக் கட்சியின் மூத்தத் முன்னாள் தலைவர்களில் ஒருவர்.2008-2009இல் கர்நாடகச் சட்டப் பேரவையின் அவைத்தலைவராகப் பொறுப்பாற்றி உள்ளார்.
# சார்லஸ் தெ ஃபூக்கோ

அருளாளர் **சார்லஸ் தெ ஃபூக்கோ** (*Charles de Foucauld*, செப்டம்பர் 15, 1858 &ndash; டிசம்பர் 1, 1916) என்பவர் ஒரு பிரென்சு கத்தோலிக்க குருவும் துவாரெக் மக்களிடையே அல்சீரியாவில் உள்ள சகாராவில் வாழ்ந்த ஒரு துறவியும் கத்தோலிக்க திருச்சபையில் அருளாளர் பட்டம் பெற்றவரும் ஆவார். இவரது எழுத்துக்களே இயேசுவின் சிறிய சசோதரர்கள் என்னும் துறவறசபை நிறுவப்பட வழிவகுத்தது என்பர்.  
இவர் இளமையிலேயே பெற்றோரை இழந்தவர். இவரின் தாத்தா இவரை வளர்த்தார். இவர் பிரஞ்சு இராணுவத்தில் ஒரு அதிகாரியாக வடஆப்பிரிக்காவில் இருந்தபோது இவருக்கு தனிமையில் இறைவனைக்காண வேண்டும் என வலுவான உணர்வுகள் உண்டானது. ஆதலால் இவர் பிரான்சுக்குத் திரும்பிவந்து தனது 28ஆம் வயதில் மனம்மாறினார்.  
1890இல் சிஸ்டேரியன் டிராப்பிஸ்ட் துறவற சபையில் சேர்ந்த இவர், அங்கு மனநிறைவு அடையாத்தால் அங்கிருந்து வெளியேறி 1897இல் நாசரேத்துக்கு சென்றார். அங்கே தனிமையிலும் தபம் மற்றும் செபத்திலும் தன் வாழ்வைக்கழித்தார். பின்னர் 1901இல் பிரான்சுக்குத்திரும்பி தனது 43ஆம் அகவையில் குருவாக திருநிலைப்படுத்தப்பட்டார். இதன் பின்னர் அல்சீரியாவில் உள்ள சகாராவில் வனவாசியைப்போல வாழ்ந்துவந்தார். துவாரெக் மக்களுக்கு பணிசெய்ய அவர்களோடு பத்துவருடம் தங்கியிருந்து அவர்களின் மொழி, கலாச்சாரம் முதவியவைகளைக் கற்று அவர்களின் மொழிக்கு ஒரு அகராதியினை எழுதினார். ஆனால் இவ்வகராதி இவரின் இறப்புக்குப்பின்னரே அச்சாகி வெளியானது.  
துவாரெக் மக்களின் பாதுகாப்புக்காக இவரே கட்டிய கோட்டையின் கதவின் வெளியே 1916ஆம் ஆண்டு சுட்டுக்கொல்லப்பட்டார். இவர் கத்தோலிக்க திருச்சபையினால் ஒரு மறைசாட்சி என கருதப்படுகிறார்.. இவருக்கு 13 நவம்பர் 2005 அன்று திருத்தந்தை பதினாறாம் பெனடிக்ட் அருளாளர் பட்டம் அளித்தார்.
# ப. தனபால்

**ப. தனபால்** (*P. Dhanapal*) ஒரு இந்திய அரசியல்வாதியும், தமிழக சட்டப்பேரவை முன்னாள் தலைவரும் ஆவார்.
# ப. தனபால்

## அரசியல் வாழ்க்கை

### தமிழக சட்டப்பேரவைத் தலைவராக

2011 ஆம் ஆண்டில் இராசிபுரம் சட்டமன்ற தொகுதியில் அதிமுக சார்பாக போட்டியிட்டு வெற்றி பெற்றார். பேரவையின் துணைத் தலைவராகப் பதவி வகித்த இவர் சட்டப்பேரவைத் தலைவர் டி. ஜெயக்குமார் பதவி விலகியதை அடுத்து அக்டோபர் 10, 2012 அன்று தமிழக சட்டப்பேரவையின் 19 ஆவது தலைவராகத் தேர்ந்தெடுக்கப்பட்டார்.  
2016 மற்றும் 2021ஆம் ஆண்டு திருப்பூர் மாவட்டம் அவினாசி சட்டமன்ற தொகுதி உறுப்பினராக தேர்ந்தெடுக்கப்பட்டுள்ளார்
# ப. தனபால்

## அரசியல் வாழ்க்கை

### தமிழக அமைச்சராக

2001 ஆம் ஆண்டு அரசமைத்த அதிமுக ஆட்சியில் உணவு மற்றும் கூட்டுறவுத் துறை அமைச்சராக இருந்தார்.
# ப. தனபால்

## அரசியல் வாழ்க்கை

### சட்டமன்ற உறுப்பினராக

அதிமுக தொடங்கிய காலத்தில், 1977ஆம் ஆண்டு நடந்த தேர்தலில் சங்ககிரி தொகுதியில் போட்டியிட்டு வெற்றி பெற்றார். 1980, 1984, 2001ஆம் ஆண்டு தேர்தல்களில் சங்ககிரி சட்டமன்ற தொகுதி உறுப்பினராகத் தேர்ந்தெடுக்கப்பட்டார்.
# ப. தனபால்

## வாழ்க்கைக் குறிப்பு

அருந்ததியர் சமுதாயத்தைச் சேர்ந்த இவர் 1951 ஆம் ஆண்டு மே 16, அன்று சேலம் கருப்பூரில் பழனி என்பவருக்கு மகனாகப் பிறந்தார். சேலம் அரசினர் உயர்நிலைப்பள்ளி, கருப்பூரில் 1968ம் ஆண்டு பள்ளிப்படிப்பையும் சென்னைப் பல்கலைக்கழகத்தில் 1975ம் ஆண்டு வரலாற்றில் முதுகலைப் பட்டத்தையும் பெற்றுள்ளார் இவருக்குக் கலைச்செல்வி என்ற மனைவியும், லோகேசு தமிழ்செல்வன் என்கிற மகனும், திவ்யா என்ற மகளும் உள்ளனர்.
# இராபர்ட்டு இலெவுக்கோவித்ஃசு

<big>**இராபர்ட்டு யோசப்பு இலெவுக்கோவித்ஃசு**</big> (Robert Joseph Lefkowitz') (பிறப்பு ஏப்பிரல் 15, 1943) ஓர் அமெரிக்க மருத்துவ அறிவியலாளர்; இவர் எழுபடலப்புல நுண்வாங்கி (7TM receptors) அல்லது குவனைன்-புரத இணைப்பு நுண்வாங்கி (G protein-coupled receptor) பற்றிய அடிப்படை ஆய்வுக்காக 2012 ஆம் ஆண்டிற்கான வேதியியல் நோபல் பரிசைத் தன் மாணவர் பிரையன் கோபிலுக்காவுடன் சேர்ந்து வென்றார். இந்த நுண்வாங்கிகள் உயிரணுக்களுக்கு வெளியே இருக்கும் பொருள்களை உளவித் (துப்புத் துலக்கி) தக்க நடவடிக்கை எடுக்க உதவுகின்றது.
# இராபர்ட்டு இலெவுக்கோவித்ஃசு

## இளமைக்கால வாழ்க்கை

இலெவுக்கோவித்ஃசு (Lefkowitz) ஏப்பிரல் 15, 1943 இல் அமெரிக்காவில் உள்ள நியூ யார்க்கு மாநிலத்தின் நியூயார்க்கு நகரத்தில் யூதப் பெற்றோர்களுக்கு மகனாகப் பிறத்தார். புராங்க்ஃசு அறிவியல் உயர்நிலைப்பள்ளியில் படித்தப் பின்னர் கொலம்பியாப் பல்கலைக்கழகத்தின் கொலம்பியாக் கல்லூரியில் இளநிலை கலையியலில் பட்டத்தை 162 இல் பெற்றார். பின்னர் 1966 இல் கொலம்பியாப் பல்கலைக்கழகத்தின் மருத்துவர்கள் அறுவை மருத்துவர்கள் கல்லூரியில் மருத்துவப் பட்டம் பெற்றார். 1970 முதல் 1973 வரை ஆர்வர்டு பல்கலை வழியாக மாசாச்சுசெட்ஃசு பொது மருத்துவமனையில் உறைவிட மருத்துவராகத் தேர்ச்சி பெற்றார், அப்பொழுது இதயக் குழாய்கள் நோய்கள் பற்றி ஆய்வும் மருத்துவப் பயிற்சியும் பெற்றார்.
# இராபர்ட்டு இலெவுக்கோவித்ஃசு

## பரிசுகளும் பெருமைகளும்

- 2012 நோபல் பரிசு, வேதியியல் (தன் முன்னாள் மாணவர் பிரையன் கோபில்க்காவுடம் சேர்ந்து)
- 2009 BBVA முன்னகத்துறை அறிவுப் பரிசு (Frontiers of Knowledge Award) , உயிரியல் மருத்துவம்.
- 2009 அமெரிக்க இதயக் குமுகநிறுவன ஆய்வு உயர்ச்சியெட்டல் பரிசு (Research Achievement Award, American Heart Association)
- 2007 அமெரிக்க தேசிய அறிவியல் பதக்கம்
- 2007 இழ்சா பரிசு (Shaw Prize) உயிர் அறிவியல், மருத்துவம்
- 2007 ஆல்பனி மருத்துவ மையம் பரிசு
# இராபர்ட்டு இலெவுக்கோவித்ஃசு

## வெளியிணைப்புகள்

- Lefkowitz Lab Website
- HHMI Investigator Biography
# பிரையன் கோபிலுக்கா

<big>**பிரையன் கே. கோபிலுக்கா**</big> (பிறப்பு 1955) ஓர் அமெரிக்க உயிர்வேதிநுட்ப அறிவியலாளர், இசுட்டான்போர்டு பல்கலைக்கழகத்தின் மருத்துவத் துறையில் ஒரு பேராசிரியர். இவர் எழுபடல நுண்வாங்கிப் புலநுண்வாங்கி (7TM receptors) அல்லது குவனைன்-புரத இணைப்பு நுண்வாங்கி (G protein-coupled receptor) பற்றிய ஒரு தனியார் நிறுவனமாகிய கான்ஃபோமெட்டாரெக்ஃசு (ConfometRx) என்பதன் இணைத் தோற்றுநர். 2012 ஆம் ஆண்டின் வேதியியலுக்கான பரிசை தன் முன்னாள் முனைவர்ப் பட்ட நெறியாளர் இராபர்ட்டு இலெவுக்கோவித்ஃசு சேர்ந்து வென்றுள்ளார். இவர் 2011 ஆம் ஆண்டு அமெரிக்காவின் அறிவியல்களுக்கான நாட்டகக் கல்விமன்றம் (National Academy of Science) என்பதன் உறுப்பினராகத் தேர்ந்தெடுக்கப்பட்டார்.
# பிரையன் கோபிலுக்கா

## வாழ்க்கை

இவர் தந்தை வழியில் போலந்திய, இடாய்ச்சுலாந்தியப் பின்னணி கொண்டவர். மின்னசோட்டா மாநிலத்தில் சிறுவீழ்ச்சி (Little Falls, இலிட்டில் ஃபால்சு) என்னும் பிறந்து வளர்ந்தவர். கோபிலுக்காவின் தந்தை பிராங்கிளின் கோபிலுக்காவும் (1921-2004), பாட்டனார் பெலிக்ஃசு கோபிலுக்காவும் (1893-1991)மின்னசோட்டாவின் சிறுவீழ்ச்சியில் வெதுப்பியர்களாக (பேக்கர்) இருந்தவர்கள் இவருடைய தந்தைவழி பாட்டி இசபெல் சூசன் கோபிலுக்கா (Isabelle Susan Kobilka (née Kiewel, 1891-1980)) பிரசியாவைச் (Prussia) சேர்ந்த கீவெல் (Kiewel) குடும்பத்தைச் சேர்ந்தவர்கள். இவருடைய தாய் பெட்டி (Betty) கோபிலுக்காவும் (née Faust, b. 1930) கீவெல் குடும்பத்தைச் சேர்ந்தவர். பிரையன் கோபிலுக்கா தன் மனைவி தாங்கு சுன் தியன் (Tong Sun Thian) என்பாரை துலூத்தில் (Duluth) மின்னசோட்டா பல்கலைக்கழகத்தில் சந்தித்தார். இவர்களுக்கு இரண்டு குழந்தைகள் உள்ளனர்..
# பிரையன் கோபிலுக்கா

## வெளியிணைப்புகள்

- Kobilka laboratory home page
- Brian Kobilka academic profile
# மலாலா யூசப்சையி

**மலாலா யோசப்சையி** (மாற்று: மலாலா யூசுஃப்சாய், ஆங்கிலம்: Malala Yousafzai பாசுதூ: ملاله یوسفزۍ, பிறப்பு 1997) என்பவர் பாகிசுத்தான் நாட்டின் வடமேற்கு எல்லைப்புற மாகாணத்தில் உள்ள மிங்கோரா எனும் சிற்றூரில் வசிக்கும் ஒரு மாணவி ஆவார். இவர் பெண்கள் உரிமைகள் தொடர்பான செயற்பாடுகளுக்காக அறியப்படுகிறார். இவர் வசிக்கும் பகுதியில் பெண்கள் பாடசாலை செல்வதற்கான தாலிபானின் தடையை மீறி இவர் பள்ளி சென்றுவந்தார். 2009ஆம் ஆண்டிலேயே இவரது பி.பி.சியின் உருது வலைப்பதிவு ஊடாக தானும் தனது ஊரும் பாக்கித்தானிய தாலிபானால் எவ்வாறு கட்டுப்படுத்தப்பட முயற்சி செய்யப்படுகிறது என்று விவரித்து வந்தார். இருப்பினும் புனைபெயரில் எழுதிவந்தமையால் இவரது அடையாளம் தெரியாதிருந்தது. தொலைக்காட்சி நேர்முகமொன்றில் நேரடியாக தோன்றியதிலிருந்து பரவலாக அறியப்பட்டதுடன் பழைமைவாத தாலிபான்களின் இலக்கிற்கும் ஆளானார். பல விருதுகளைப் பெற்ற மலாலாவிற்கு பாக்கித்தானின் முதல் அமைதிப் பரிசும் வழங்கப்பட்டது.  
மலாலாவை அக்டோபர் 9, 2012 அன்று தாலிபான் சுட்டுக் கொல்ல முயன்றது. இவர் படுகாயம் அடைந்ததைத் தொடர்ந்து இதற்கு உள்நாட்டிலும் வெளிநாடுகளிலும் பலத்த கண்டனம் தெரிவிக்கப்பட்டது. இவரைச் சுட்ட தீவிரவாதிகள் பற்றி துப்பு கொடுப்பவர்களுக்கு ரூ.1 கோடி பரிசு தரப்படும் என்று கைபர்-பாக்டுன்கவா மாநில அரசு அறிவித்தது.  
2014ஆம் ஆண்டிற்கான அமைதிக்கான நோபல் பரிசு இவருக்கு வழங்கப்பட்டது. மிகவும் சிறுவயதில் அமைதி நோபல் பரிசுப் பெற்றவர் இவரேயாவார்.
# மலாலா யூசப்சையி

## திருமணம்

மலாலா யூசுப்சையி, நவம்பர் 15, 2021 அன்று, பர்மிங்காமில் பாக்கித்தான் துடுப்பாட்ட கழக மேலாளரான அசர் மாலிக்கை மணந்தார்.
# மலாலா யூசப்சையி

## விருதுகள்

- பாக்கித்தானின் முதல் அமைதிப் பரிசு
- உலக அமைதி மற்றும் செழிப்பு அறக்கட்டளையின், "தைரியத்திற்கான விருது" (bravery award)
- சாகரவ் பரிசு-2013
- அமைதிக்கான நோபல் பரிசு-2014
# மலாலா யூசப்சையி

## மலாலா தினம் அனுசரிப்பு

2013ஆம் ஆண்டு ஜூலை 12-ல் மலாலா தனது 16ஆவது பிறந்தநாள் அன்று ஐக்கிய நாடுகள் சபையை தொடர்புகொண்டு உலகம் முழுவதும் உள்ள குழந்தைகள் கல்வி கற்க வேண்டும் என்று கேட்டு கொண்டார். இந்த நிகழ்வை ஐக்கிய நாடுகள் "மலாலா தினம்" என்று குறிப்பிட்டனர். இதுவே தாம் தாக்குதலுக்கு உள்ளான பிறகு அவர் அளித்த முதல் பேட்டி ஆகும்.
# சான்சன் ஞானாபரணம்

**சான்சன் ஞானாபரணம்**, தமிழ்நாட்டின் திருவள்ளூர் மாவட்டத்தில் பிறந்த இறையியல்வாதி ஆவார். இவர் எழுதிய கிறித்த இலக்கியங்கள் பல மொழிகளில் மொழிபெயர்க்கப்பட்டுள்ளன. முதலில் இந்து சமயத் தத்துவங்களைக் கற்று பின்னர் இசுலாமிய சமயத் தத்துவங்களையும் கற்றார். யேர்மன், கிரேக்க மொழிகளைக் கற்றார். இந்தியக் கிறித்தவர்களுக்கு விவிலியமும், திருக்குறளும் என்ற நூலையும் எழுதியுள்ளார்.
# சான்சன் ஞானாபரணம்

## Sources

- Johnson Gnanabaranam: *Tirukkural with relevance to the Indian Christian understanding of the Bible.* English manuscript, Hamburg 1968/1969.
- Johnson Gnanabaranam: *Ordination.* In: Daniel Jeyaraj&nbsp;(Hrsg.): *Ordination of the first Protestant Indian Pastor Aaron.* Lutheran Heritage Archives Gurukul, Chennai 1998
- Johnson Gnanabaranam: *Mission Today. A Personal Experience and Understanding of Mission.* In: Victor Premasagar, Gurukul Lutheran Theological College and Research Institute (publisher): *New Horizons in Christian Mission.* Gurukul Lutheran Theological College & Research Institute, Chennai 2000.
- Johnson Gnanabaranam: *On Being Church in India.* In: Lutheran World Federation: *LWF&nbsp;Documentation.* No. 47. Kreuz Verlag Erich Breitsohl, Stuttgart 2001.
- Johnson Gnanabaranam: *Church and Society in Tranquebar Today.* In: George Oommen u.a.: *It began in Copenhagen. Junctions in 300 years of Indian-Danish relations in Christian mission.* ISPCK, Delhi 2005.
- Johnson Gnanabaranam: *That's Faith For Me.* Lutheran Church of Australia 1999.
- Johnson Gnanabaranam: *That's Faith For Me.* The Christian Literatur Society (CLS), Chennai 2013
- Johnson Gnanabaranam: *Ziegenbalg's Literary Contribution.* In: *Tranquebar Mission (1706-2006) Tercentenary Souvenir.* T.E.L.C.T, Tiruchirapalli.
# பாக்கித்தானின் தெகரிக்கு-இ-தாலிபான்

ஹாக்கிமுல்லா மெகசூத் (ஆக. 2009 – இன்றளவில்)
|headquarters=தெற்கு வசிரித்தான்
|area=நடுவண் நிர்வாகத்தில் பழங்குடிப் பகுதிகள் (FATA)
கைபர்-பக்தூன்க்வா
ஆப்கானித்தானம்
|strength=ஆயிரக்கணக்கில் திசம்பர் 2007இல் ஏறத்தாழ 13 குழுக்கள் பைதுல்லா மெகசூத்தின் தலைமையில் ஒன்றுபட்டு பாக்கித்தானிய டெகரிக் இ தாலிபானை உருவாக்கினர். இந்த இயக்கத்தின் குறிக்கோள்களில் பாக்கித்தானிய அரசாண்மைக்கு எதிர்ப்பு, இசுலாமியச் சட்ட முறைமையை அவர்களது புரிதலின்படி கட்டாயமாகச் செயல்படுத்துவது மற்றும் ஆப்கானித்தானில் வட அத்திலாந்திய ஒப்பந்த அமைப்பு படைகளுடனானப் போருக்குத் துணை புரிதல் முதன்மையாக உள்ளன.  
பாக்கித்தானிய தாலிபான்கள் ஆப்கானித்தானிய தாலிபான்களுடன் நேரடியாக இணைந்திருக்கவில்லை. இரண்டுமே தங்களது வரலாறு, நோக்கங்கள் மற்றும் விருப்பங்களில் நிறைய வேறுபட்டுள்ளன. இருப்பினும் இசுலாமிய முறைமைகளைக் குறித்தான புரிதல்களில் ஒன்றுபடுகின்றனர். மேலும் இரு இயக்கங்களிலும் பெரும்பான்மையோர் பசுதூனியர்கள் ஆவர். ஆனால் பாக்கித்தானிய தாலிபானோ பாக்கித்தானிய அரசுக்கு எதிராகப் போராடுகிறது.
# பாக்கித்தானின் தெகரிக்கு-இ-தாலிபான்

## தாக்குதல்கள்

- 2014 ஜின்னா பன்னாட்டு வானூர்தி நிலையத் தாக்குதல் நிகழ்வுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.
- பாக்கிஸ்தானின் பெஷாவர் நகரில் நடந்த தாக்குதலுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.
- 2015 பெசாவர் பள்ளிவாசல் தாக்குதல் நிகழ்வுக்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டுள்ளது.
# இயன் கிருகரன்

**இயன் கிருகரன்** (*Ian karan*, பிறப்பு: சூன் 17, 1939) செருமனியைச் சேர்ந்த ஒரு தொழிலதிபர். இவர் 2010, ஆகத்து 25 முதல் 2011 மார்ச் 7 வரை ஹம்பேர்க் நகரத்தின் பொருளாதார மற்றும் தொழில் அமைச்சர் (செனட்டர்) ஆக இருந்தார்.
# இயன் கிருகரன்

## வாழ்க்கை

கிருகரன் இலங்கையில் பருத்தித்துறையைப் பிறப்பிடமாகக் கொண்டவர். கரவெட்டி என்ற ஊரைப் பூர்வீகமாகக் கொண்டவர். இவர் பிறக்கும் போதே இவரது தாயார் மகப்பேற்று அறுவைச் சிகிச்சையில் இறந்து விட்டார். மூன்று ஆண்டுகளில் ஆகத்து 1942 இல் இவரது தந்தையாரும் வட ஆப்பிரிக்காவில் வான்படை அதிகாரியாக ரோயல் இந்தியன் வான்காப்பு படையில் பணிபுரியும் போது இரண்டாம் உலகப் போரில் இறந்தார். கிருகரன் மெதடித்த பெண்கள் உயர்தரப் பாடசாலையிலும், பின்னர் ஹாட்லிக் கல்லூரியிலும் கல்வி கற்றார். ஹார்ட்லிக் கல்லூரியில் இருந்து விலக்கப்பட்ட கைருகரன்  
கிறித்தவரான கிருகரன் 40 ஆண்டுகளுக்கும் மேலாக செருமனியில் குடும்பத்துடன் வசித்து வருகிறார். இரண்டு முறை திருமணம் செய்த இவருக்கு நான்கு பிள்ளைகள் உள்ளனர்.
# இயன் கிருகரன்

## செருமனி வாழ்க்கை

செருமனியில் ஆரம்பத்தில் கொள்கலன்களை வாடகைக்கு விடும் உலகின் மிகப்பெரும் நிறுவனத்தில் பணியாற்றிய இவர் பின்னர் தனது சொந்த நிறுவனத்தையும் ஆரம்பித்திருந்தார். அந்நிறுவனம் இப்போது செருமனியில் இயங்கும் பாரிய நிறுவனங்களில் ஒன்றாக மாறி சாதனை படைத்துள்ளது.  
1970களில் செருமனியில் கம்பேர்க் வந்தடைந்தார். அங்கு சிலகாலம் உணவு விடுதியில் வேலை செய்து வந்தார். கம்பேர்க்கில் ஏற்றுமதி இறக்குமதி சேவை நிறுவனத்தில் வேலை செய்ய ஆரம்பித்த கரன் 1975 இல் தனது சொந்த நிறுவனமான கிலாவ் கொண்டேனர் (Clou Container) ஐ உருவாக்கி 1990 களில் விற்றார். 1996 இல் மீண்டும் ஒரு நிறுவனத்தை உருவாக்கினார், அதற்கு கப்பிற்டல் லீஸ் (Capital Lease) என்று பெயர் இட்டார். 2007 இல் கப்பல் சரக்குப் பெட்டிகளை வாடகைக்கு விடும் நிறுவனங்களில் எட்டாவது இடத்தைப் பிடித்தார். 2007 இல் அந்த நிறுவனத்தை டிவிபி வங்கிக்கு (DVB Bank) பொது நிதி முறை (FONDS) விற்றார். அவரின் துணை நிறுவனமான கப்பிற்றல் சர்வதேச (Capital Intermodal GmbH) நிறுவனத்தை நடாத்தி வருகிறார். இது சிறப்பு கப்பல் சரக்குப் பெட்டிகளை வாடகைக்குக் கொடுத்து வருகிறது.  
இவருக்கு நான்கு பிள்ளைகள் இருக்கிறார்கள். 2009 லிருந்து யேர்மனி கம்பேர்க் நகரில் விளையாட்டுத் துறையில், அரசியல் மேலதிகாரியாக சேவை செய்து வருகிறார். 2009 இல் பிரித்தானிய மற்றும் செருமனியக் குடியுரிமை எடுத்து கொண்டார்.
# த 36த் சேம்பர் ஒப் சாலின்

***த 36த் சேம்பர் ஒப் சாலின்*** (*The 36th Chamber of Shaolin*, 少林三十六房) மற்றும் *த மாஸ்டர் கில்லர்* (*The Master Killer*) *சாலின் மாஸ்டர் கில்லர்* (*Shaolin Master Killer*) என்றறியப்பட்டது 1978 இல் வெளியாகிய குங்ஃபூ திரைப்படமாகும்.  
இத்திரைப்படம் சாலின் சண்டைக்கலை சீடரான *சன் டெ* பற்றிய அதிகமாகப் புனையப்பட்டு உருவாக்கப்பட்டது. *த 36த் சேம்பர் ஒப் சாலின்* திரைப்படம் குங்ஃபூ திரைப்படங்களில் மிகப் புகழ்பெற்றதொன்றாக பரவாகக் கருதப்பட்டது. இது இவ்வகைத் திரைப்படங்கள் உருவாக செல்வாக்குச் செலுத்தியது.
# லயன்ஹாட்

***லயன்ஹாட்*** (*Lionheart*) என்பது 1990 இல் செல்டொன் லிட்ச் இயக்கத்தில் ஜான் குளோட் வான் டாம் கரிசன் பேஜ், தெபோரா ரெனாட், பிறைன் தொம்சன், லிசா பெலிகன், ஆஸ்லி யோன்சன், ஆஷ் அடம்ஸ், மைக்கல் குயிசி, அப்துல் குயிசி ஆகியோர் நடித்து வெளியாகிய சண்டைக்கலை அமெரிக்கத் திரைப்படம்.  
இத்திரைப்படம் வான் டாம் ஒரு வான்குடை குதிப்பு படைவீரராக இருப்பதில் ஆரம்பமாகி, அவருடைய சகோதரரர் பாரதூரமாக காயமடைந்ததும் லொஸ் ஏஞ்சல்சுக்கு திரும்பி, அங்கு தன் சகோதரரரின் குடும்பத்திற்காக பணத்தேவைக்காக இரகசிய சண்டை வட்டத்துள் இணைதல் என படம் நகர்கிறது.  
வான் டாமின் ஆர்வலர்களின் பார்வையில் அது ஒரு முக்கிய திரைப்படங்களில் ஒன்றாக கருதப்பட்டது.
# லயன்ஹாட்

## வெளி இணைப்பு

-
# விக்கிப்பீடியா:தடைக் கொள்கை

**தடுத்தல்** என்பது விக்கிப்பீடியாவைத் தொகுப்பதிலிருந்து பயனர்களை விக்கிப்பீடியா:நிர்வாகிகள் தொழில்நுட்ப ரீதியாகத் தடுக்கும் முறையாகும். விக்கிப்பீடியாவின் கொள்கைகள், வழிகாட்டல்களுக்குக் குந்தகம் விளைவிக்கும் பயனர்கள், IP முகவரிகள் மற்றும் IP முகவரித் தொகுதிகளை திட்டவட்டமான அல்லது காலவரையற்ற நேரத்திற்கு, அனைத்து அல்லது பக்கங்களின் துணைக்குழுவினைத் தொகுக்க இயலாதவாறு தடை செய்யப்படலாம். தடுக்கப்பட்ட பயனர்கள் விக்கிப்பீடியாவில் எந்த கட்டுரை அல்லது பக்கத்தையும் திறக்கலாம், வாசிக்கலாம் அல்லது அணுகலாம். ஆனால் தொகுப்புகளை மேற்கொள்ள இயலாது. தடையின் போது ஒரு பயனர் அனைத்துப் பக்கங்களையும் தொகுக்க இயலாதவாறோ அல்லது குறிப்பிட்ட சில பக்கங்களைத் தொகுக்க இயலாதவாறோ அல்லது சில குறிப்பிட்ட பெயர்வெளிகளை அணுக இயலாதவாறோ தடுக்கப்படலாம் (உதாரணமாக: எவருடைய உரையாடல் பக்கத்தை மட்டும் தொகுக்க இயலாதவாறு தடைசெய்யப்படலாம்). விக்கிப்பீடியாவின் கொள்கைகள் ஆக்கப்பூர்வமற்ற தொகுப்புகளின் மூலம் பாதிக்கப்படும் போது தடை மேற்கொள்ளப்படுகிறது. ஒரு பயனர் தனது தடைக்காலம் முடிவடைந்த பிறகு வழக்கம்போல தொகுப்புகளை மேற்கொள்ளலாம்.  
தடை என்பது **தண்டனை அல்ல**, மேற்கொண்டு ஆக்கப்பூர்வமற்ற தொகுத்தல் நடைபெறாதவாறு தடுப்பதாகும். தடையான பயனர் தான் தடைசெய்யப்பட்ட காரணத்தினைப் புரிந்துகொண்டு, தான் மேலும் விக்கிப்பீடியாவின் கொள்கைகளுக்கு முரணாக நடக்க மாட்டேன் என நிர்வாகிகளிடம் கோரிக்கை வைத்து தடையினை நீக்கக் கோரலாம். எந்தவொரு பயனரும் விசமத் தொகுப்பு குறித்து தெரிவிக்கவோ, பயனர் கணக்கையோ, ஐபி முகவரியையோ தடுக்கக் கோரி நிர்வாகிகளை வேண்ட முடியும்.
# விக்கிப்பீடியா:தடைக் கொள்கை

## நோக்கம் மற்றும் இலக்குகள்

### தடை என்பது தண்டனையாக இருக்கக் கூடாது

பின்வரும் காரணங்களுக்காக தடை செய்யக்கூடாது,
- பதிலடி கொடுக்க;
- இகழ்வதற்காக;
- தண்டிக்க; அல்லது
- தற்போதைய நடத்தை பிரச்சினை இல்லை எனக் கருதும் சமயங்களில்.
# விக்கிப்பீடியா:தடைக் கொள்கை

## நோக்கம் மற்றும் இலக்குகள்

### தடை என்பது முன்னெச்சரிக்கையாக இருக்க வேண்டும்

- விக்கிப்பீடியாவின் கொள்கைகளை தொடர்ச்சியாக சேதப்படுத்தும் சமயங்களில் பாதுகாக்க
- நாசவேலைகளைத் தடுக்க
- விக்கிப்பீடியாவில் இணக்கமான தொகுத்தலை ஊக்குவிக்க
# விக்கிப்பீடியா:தடைக் கொள்கை

## தடைக்கான பொதுவான காரணங்கள்

பின்வருவன தடைக்கான பொதுவான காரணங்களாகும்.  
ஒரு பயனரை தடை செய்யலாமா என சந்தேகம் நேரும் சமயங்களில் அவர்களைத் தடை செய்வதற்குப் பதிலாக அவர்களிடம் தவறான தொகுப்பிற்கான காரணத்தை நிர்வாகிகள் கேட்கலாம், அல்லது மற்ற நிர்வாகிகளிடம் ஆலோசனை கேட்கலாம். நிருவாகிகளுக்கான அறிவிப்புப்பலகையில் தகவல் இடுவதன் மூலம் மற்றவர்களின் கருத்தறிய வாய்ப்பு உள்ளது.
# விக்கிப்பீடியா:தடைக் கொள்கை

## தடைக்கான பொதுவான காரணங்கள்

### பாதுகாப்பு

- தொடர்ச்சியான அல்லது கடுமையான தனிப்பட்ட தாக்குதல்கள்;
- தனிப்பட்ட, தொழில்முறை அல்லது சட்டரீதியான அச்சுறுத்தல்கள் (விக்கிபீடியா தளத்திற்கு வெளியே இருந்தாலும்);
- பயனர்களுக்கு ஆபத்து ஏற்படுத்தும் செயல்கள்;
- குழந்தைகளின் பாதுகாப்பை சமரசம் செய்யக்கூடிய செயல்கள்;
- மற்றவர்களின் தனிப்பட்ட தகவல்களை வெளிப்படுத்துதல் (தகவல் துல்லியமாக இருந்தாலும் இல்லாவிட்டாலும்);
- தொடர்ச்சியான விக்கிப்பீடியா:பதிப்புரிமை மீறல்கள் ;
- வாழும் நபர்களைப் பற்றிய அவதூறான தகவல்களின் தொடர்ச்சியான இடுகைகள்; அல்லது
- ஒரு கணக்கு சமரசம் செய்யப்பட்டதாகத் தோன்றும் சமயங்களில் (அவசர நடவடிக்கையாக), அதாவது கணக்கைப் பதிவுசெய்த நபரைத் தவிர வேறு யாரோ கணக்கைப் பயன்படுத்துகிறார்கள் என்று நம்புவதற்கு சில காரணங்கள்மிருக்கும் போது.
# விக்கிப்பீடியா:தடைக் கொள்கை

## தடையினை நீக்கக் கோருதல்

தொகுப்பவர்கள், யாரேனும் தவறான முறையில் தடை செய்யப்பட்டிருந்தால் தங்களது உரையாடல் பக்கத்தில் விக்கிப்பீடியா:தடை மீதான மேல்முறையீடு எனும் வழிகாட்டல் பக்கத்தில் குறிப்பிட்டுள்ளவாறு நீக்கல் கோரிக்கை வைக்கலாம். உங்களது உரையாடல் பக்கமும் தடை செய்யப்பட்டிருப்பின் விக்கிப்பீடியா:தடை நீக்கல் நுழைவுச் சீட்டு அமைப்பு எனும் பக்கத்தில் முறையிடலாம்.
# மோ யான்

**குயான் மோயெ ** (*Guan Moye*, ), பரவலாக தமது புனைபெயர் **மோ யான் ** (*Mo Yan*, ) (பிறப்பு பெப்ரவரி 17, 1955), ஒரு சீன எழுத்தாளர் ஆவார். அனைத்து சீன எழுத்தாளர்களிலும் "மிகவும் புகழ்பெற்ற, பலமுறை தடை செய்யப்பட்ட மற்றும் பதிப்புரிமை உரிமைகள் திருடப்பட்டவராக" அறியப்படுகிறார். இவரது இரு படைப்புகளை அடிப்படையாகக் கொண்டு எடுக்கப்பட்ட *சிவப்புச் சோளம்* (Red Sorghum) என்ற திரைப்படத்தின் மூலம் மேற்கத்திய உலகுக்கு அறிமுகமானார். இவருக்கு 2012ஆம் ஆண்டின் இலக்கியத்திற்கான நோபல் பரிசு அறிவிக்கப்பட்டிருக்கிறது.
# மோ யான்

## நோபல் பரிசு

2012 ஆம் ஆண்டு இலக்கியத்திற்கான நோபல் பரிசு இவருக்கு அறிவிக்கப்பட்டிருக்கிறது. சீனாவிலிருந்து இலக்கியத்துக்கு நோபல் பரிசு பெறும் முதல் நபர் இவர்.
# மராத்தியரின் பண்டிகைகள்

மராத்தியரில் பெரும்பான்மையினர் இந்து சமயத்தையும், பௌத்த சமயத்தையும் பின்பற்றுகின்றனர். ஆகவே, மகாராட்டிராவில் இந்துக்களின் பண்டிகைகளும் பௌத்த பண்டிகைகளும் சிறப்பாகக் கொண்டாடப்படுகின்றன. சிலர் இயற்கையை வழிபடுகின்றனர்.
# மராத்தியரின் பண்டிகைகள்

## இந்து பண்டிகைகள்

### குதி பத்வா

குதி என்ற மராத்தி மொழிச் சொல்லுக்கு வெற்றிக் கம்பம் என்று பொருள். இந்து நாட்காட்டியின் சித்திரை மாதத்தின் முதல் நாள் (பெரும்பாலும் இந்நாள் மார்ச்சு மாதத்தில் வருகிறது) மராத்தியர்களின் புத்தாண்டின் முதல் நாளாக கொண்டாடப்படுகிறது. இந்த நாளே கன்னட, தெலுங்கு வருடப் புத்தாண்டு நாள் யுகாதியும் ஆகும். இந்த நாளில் இராமர் இராவணனைக் கொன்று சீதையுடன் அயோத்தி திரும்பியதாகவும், அயோத்தி மக்கள் இராமனின் வரவை குதி (வெற்றி கம்பம்) நட்டுக் கொண்டாடியதாகவும் மராத்தியர்கள் நம்புகின்றனர். ஆனால் இந்தியாவின் வடக்கு பகுதியைச் சேர்ந்த மக்கள் இந்நிகழ்ச்சி, தீபாவளி அன்று நடைபெற்றதாகக் கூறுவர். இந்த நாளில் மக்கள் புதுத் துணிகள், நகைகள் வாங்குவர். புதிய காரியத்தை இந்த நாளில் தொடங்குகின்றனர். இந்நாளில் குழந்தைகள் சரசுவதிக்குப் பூசை செய்வர்.
# மராத்தியரின் பண்டிகைகள்

## இந்து பண்டிகைகள்

### அட்சயத் திருதியை

இப்பண்டிகை வைகாசி மாதத்தின் பௌர்ணமியை அடுத்த மூன்றாம் நாளில் கொண்டாடப்படும். இந்து நாட்காட்டியின்படி இம்மாதத்தின் முக்கிய நாட்களில் இதுவும் ஒன்றாகும். இன்றைய நாளில் பெண்களுக்கான சுமங்கலி பூசை நடைபெறும். திருமணமான பெண்கள் மகிழ்ச்சியை வெளிப்படுத்த தங்களின் தோழியரையும், உறவினரையும், தெரிந்தோரையும் இப்பூசைக்கு அழைப்பர். நிகழ்ச்சியினை நடத்துபவர் வளையல், இனிப்புகள், பரிசுகள், பூக்கள், வெற்றிலைப் பாக்கு, தேங்காய், பழம் போன்றவற்றை விருந்தினர்க்கு வழங்குவர். மாம்பழச் சாறும் வத்லி தாலும் சிற்றுண்டியாகத் தருவர்.
# மராத்தியரின் பண்டிகைகள்

## இந்து பண்டிகைகள்

### வத் பூர்ணிமா

ஜ்யேஷ்ட பூர்ணிமா அன்று இப்பண்டிகை கொடாடப்படுகிறது. இந்நன்னாளில் மகளிர் தங்கள் குடும்பம் ஆல் போல் தழைத்தோங்க, உண்ணாநோன்பிருந்து ஆலமரத்தை வழிபடுவர். திருமணமான பெண்கள் அருகிலுள்ள மரத்தில் சிவப்புக் கயிற்றைக்
கட்டி வழிபடுவர். இது போன்ற வழிபாடுகள் குடும்ப ஒற்றுமையைப் போற்றுவனவாக அமைகின்றன.